polyglot-tagger/wikipedia-language-snippets-filtered huggingface dataset:
బనగానపల్లెను ఫైజ్ ఆలీ ఖాన్ వారసులు, మొఘల్ సామ్రాజ్యానికి సామంతులుగా పాలించారు. హైదరాబాదు నిజాం 1724 లో మొఘలుల నుంచి స్వాతంత్ర్యం ప్రకటించుకున్నాక, బనగానపల్లె హైదరాబాదుకు సామంత రాజ్యంగా మారింది. ఫైజ్ అలీ ఖాన్ కూడా మగ వారసుడు లేకుండానే మరణించాడు. బనగానపల్లెకు అతని మనవడు హుస్సేన్ అలీ ఖాన్ వారసత్వంగా వచ్చాడు. హుస్సేన్ అలీ ఖాన్ పాలన ముగిసే సమయానికి, మైసూర్‌కు చెందిన హైదర్ అలీ ఈ ప్రాంతంలో తన ప్రాబల్యాన్ని విస్తరిస్తున్నాడు. హుస్సేన్ అలీ ఖాన్ హైదర్ అలీకి తన విధేయతను మార్చుకున్నాడు. హుస్సేన్ అలీ ఖాన్ 1783 లో మరణించాడు. అతని చిన్న కుమారుడు గులాం ముహమ్మద్ అలీ రాజ్యానికివచ్చాడు. అతడు చిన్నవాడు కావడం చేత అతడి మామ రాజ ప్రతినిధిగా ఉండేవాడు. ఒక సంవత్సరం వ్యవధిలో, హైదర్ వారసుడు టిప్పు సుల్తాన్ వారిని బనగానపల్లె నుండి తరిమివేసాడు. వారు హైదరాబాదులో ఆశ్రయం పొందారు. 1789 లో బనగానపల్లెను తిరిగి పొందటానికి తిరిగి వచ్చారు. కొంతకాలం తర్వాత, సమీపంలోని చెంచెలిమల జాగీర్‌ను బనగానపల్లె నవాబు వివాహం ద్వారా పొందాడు.
1601 లో బీజపూర్‌ సుల్తాన్ ఇస్మాయిల్ ఆదిల్ షా మునుపటి పాలకుడు రాజా నంద చక్రవర్తిని తొలగించి, కోటను స్వాధీనం చేసుకున్నప్పుడు, బనగానపల్లె గ్రామం వెలుగు లోకి వచ్చింది. ఒక పెద్ద ప్రావిన్స్‌లో భాగంగా బనగానపల్లెను, బీజాపూర్ సుల్తాను తన విశ్వసనీయ జనరల్ సిద్ది సంబల్ నియంత్రణలో ఉంచాడు. ఆఫ్రికాకు చెందిన సిద్ది, బనగానపల్లె కోటను గణనీయంగా బలపరచాడు.
1948 లో, బనగానపల్లె పాలకుడు స్వతంత్ర భారతదేశంలో చేరాడు. బనగానపల్లెను అప్పటి మద్రాస్ ప్రెసిడెన్సీలోని కర్నూలు జిల్లాలో చేర్చారు. 1953 లో, కర్నూలు జిల్లాతో సహా మద్రాస్ రాష్ట్రంలోని ఉత్తర జిల్లాలు ఆంధ్రరాష్ట్రంలో చేరింది. ఆ తరువాత, 1956 లో ఆంధ్రప్రదేశ్‌లో భాగమైంది.
బ్రిటిష్ రాజ్ కాలంలో భారతదేశంలోని సంస్థానాల్లో బనగానపల్లె సంస్థానం ఒకటి. ఈ సంస్థానాన్ని 1665 లో స్థాపించారు. దాని రాజధాని బనగానపల్లె. దీని పాలకులు షియా ముస్లింలు. చివరి పాలకుడు ఫిబ్రవరి 23, 1948 న ఇండియన్ యూనియన్‌లో ప్రవేశానికి సంతకం చేశాడు.
మొహెంజో-దారో వద్ద బౌద్ధ పూర్వ కాలానికి చెందిన హస్తకృతులను వెలికితీసినందుకు, మొహెంజో-దారో, హరప్పా స్థలాల మధ్య సారూప్యతలను గుర్తించినందుకూ బంద్యోపాధ్యాయ ప్రసిద్ధి చెందాడు. ఆ ఆవిష్కరణలే, ఆ రెండు సైట్లలో తవ్వకాలు జరిగి, అప్పటికి తెలియని కాంస్య యుగపు సింధు లోయ నాగరికత ఉనికిని కనుగొనడానికి దారితీసాయి. ఈ నాగరికత గురించి ఆయన చేసిన వ్యాఖ్యానాలు, వివరణలు అనేక వ్యాసాల్లో, అనేక పుస్తకాలలో ప్రచురించబడ్డాయి. వాటిలో కొన్ని: "ఎన్ ఇండియన్ సిటీ ఫైవ్ థౌజండ్ ఇయర్స్ ఎగో" ; "మొహెంజో-దారో" ; ప్రి హిస్టారిక్, ఏన్షెంట్, హిందూ ఇండియా , మహెంజో-దారో - ఎ ఫర్గాటెన్ రిపోర్ట్.
బంద్యోపాధ్యాయ, తన మొట్టమొదటి ప్రధాన స్వతంత్ర వృత్తిపరమైన పని పాలియోగ్రఫీ, ఎపిగ్రాఫీ రంగాలలో చేసాడు. 1919 లో ప్రచురితమైన ది ఆరిజిన్ ఆఫ్ ది బెంగాలీ స్క్రిప్ట్ కు గాను కలకత్తా విశ్వవిద్యాలయం వారి జూబ్లీ పరిశోధన బహుమతిని గెలుచుకున్నాడు. ఆ పుస్తకాన్ని 1973 లో మళ్ళీ ముద్రించారు. బంగ్లా లిపి యొక్క అసలు రూపమైన ప్రోటో-బంగ్లా లిపిని అధ్యయనం చేసిన మొదటి వ్యక్తి బంద్యోపాధ్యాయ. అతను మధ్యయుగపు భారతీయ నాణేల పైన, భారతీయ ఐకనోగ్రఫీ పైనా ప్రామాణికమైన రచనలు చేసాడు. ముఖ్యంగా గుప్తుల కాలపు శిల్పం, వాస్తురీతిపై రాసాడు. అతని ప్రసిద్ధ రచన ఈస్టర్న్ ఇండియన్ మెడీవల్ స్కూల్ ఆఫ్ స్కల్ప్చర్‌ను 1933 లో అతడు మరణించాక ప్రచురించారు.
బంద్యోపాధ్యాయ 1885 ఏప్రిల్ 12 న ప్రస్తుత పశ్చిమ బెంగాల్‌లోని ముర్షిదాబాద్ జిల్లా బెర్హంపూర్‌లో మాటీలాల్, కాళీమతి దంపతులకు జన్మించాడు. 1900 లో బెర్హంపూర్‌లోని కృష్ణాథ్ కాలేజీ స్కూల్ నుంచి ప్రవేశ పరీక్షలో ఉత్తీర్ణత సాధించాడు. వెంటనే అతను నరేంద్రనాథ్ ముఖోపాధ్యాయ కుమార్తె కాంచనమాల ను పెళ్ళి చేసుకున్నాడు. 1903 లో తన పరీక్షలో ఉత్తీర్ణుడయ్యాడు. 1907 లో కోల్‌కతాలోని ప్రెసిడెన్సీ కళాశాల నుండి చరిత్రలో ఆనర్స్‌తో పట్టభద్రుడయ్యాడు. అతను 1911 లో కలకత్తా విశ్వవిద్యాలయం నుండి చరిత్రలో ను పొందాడు.
కలకత్తా విశ్వవిద్యాలయానికి బంద్యోపాధ్యాయ రెండు పాఠ్యపుస్తకాలు రాశాడు. అవి హిస్టరీ ఆఫ్ ఇండియా , ఎ జూనియర్ హిస్టరీ ఆఫ్ ఇండియా . ది ఏజ్ ఆఫ్ ది ఇంపీరియల్ గుప్తాస్ అనేది 1924 లో ఆయన చేసిన ఉపన్యాసాల సమాహారం. బెంగాలీలో అతడు రాసిన రెండు సంపుటుల బంగలార్ ఇతిహాస్ బెంగాల్ చరిత్రను శాస్త్రీయంగా రచించిన మొదటి పుస్తకాలలో ఒకటి. ఒరిస్సా చరిత్రపై హిస్టరీ ఆఫ్ ఒరిస్సా ఫ్రమ్ ఎర్లీస్ట్ టైమ్స్ టు బ్రిటిష్ పీరియడ్ అనే రెండు సంపుటాలను కూడా రాశాడు.
బెనర్జీ భారతీయ పురావస్తు శాస్త్రవేత్త, మ్యూజియం నిపుణుడు. అతడి అసలు పేరు రఖల్దాస్ బంద్యోపాధ్యాయ.1928–30 వరకు బనారస్ హిందూ విశ్వవిద్యాలయంలో అతడు మణీంద్ర చంద్ర నందీ ప్రాచీన భారతీయ చరిత్ర, సంస్కృతి ల ప్రొఫెసరుగా పనిచేసాడు. హరప్పా సంస్కృతికి చెందిన ప్రధాన ప్రదేశమైన మొహెంజో-దారో ఆవిష్కర్తగా అతడు ప్రసిద్ధి చెందాడు.
అతని ఇతర ముఖ్యమైన కాల్పనికేతర రచనలు, ప్రాచీన్ ముద్రా , ది పాలాస్ ఆఫ్ బెంగాల్ , ది టెంపుల్ ఆఫ్ శివ ఎట్ భూమారా , ది పాలియోగ్రఫీ ఆఫ్ హాతి గుంప అండ్ నానాఘాట్ ఇన్‌స్క్రిప్షన్స్ , బాస్ రిలీఫ్స్ ఆఫ్ బాదామి , హైహయాస్ ఆఫ్ త్రిపురి అండ్ దెయిర్ మాన్యుమెంట్స్ .
శ్రీవిద్య 1953 జూలై 24 న భారతదేశంలోని తమిళనాడులో ఉన్న చెన్నైలో, తమిళ చిత్ర హాస్య నటుడు కృష్ణమూర్తి, కర్ణాటక శాస్త్రీయ సంగీత గాయని ఎం.ఎఎల్. వసంతకుమారి దంపతులకు జన్మించింది. ఆమెకు శంకరరామన్ అనే సోదరుడు ఉన్నాడు. ఆమె పుట్టిన సంవత్సరం ఆమె తండ్రి ముఖ కండరాలపై ప్రభావం చూపే ఒక జబ్బు బారిన పడటంతో నటన నుండి విరమించుకోవలసి వచ్చింది. ఆమె కుటుంబం ఆర్ధిక ఇబ్బందులలో చిక్కుకుంది. కుటుంబ ఆర్ధిక అవసరాల కొరకు ఆమె తల్లి ఎక్కువ సమయం పనిచేసేది. తనకు పాలు పట్టటానికి కూడా తన తల్లికి సమయం ఉండేది కాదని శ్రీవిద్య ఒకప్పుడు పేర్కొంది. శ్రీవిద్య చాలా చిన్న వయస్సులోనే నటనలో ప్రవేశించింది. ఆర్ధిక ఇబ్బందుల కారణంగా ఆమె తల్లిదండ్రుల సమస్యలను ఎదుర్కోవటంతో, శ్రీవిద్య యవ్వనం నాశనమైంది. అమెరికా లో ఉన్న ఒక శాస్త్రవేత్త నుండి ఆమెకు వివాహ ప్రతిపాదన వచ్చింది. కానీ ఆమె కుటుంబం ఎదుర్కొంటున్న ఆర్ధిక ఇబ్బందుల కారణంగా ఆ వివాహం జరగలేదు.
శ్రీవిద్య పి. సుబ్రమణ్యన్ దర్శకత్వం వహించిన కుమార సంభవం లోని ఒక నృత్య సన్నివేశంతో మలయాళం చిత్రాలలో, దాసరి నారాయణరావు దర్శకత్వం వహించిన తెలుగు చిత్రం తాతామనవడు తో తన వృత్తి జీవితాన్ని ప్రారంభించింది. చట్టంబిక్కవల చిత్రంలో ఆమె సత్యన్ సరసన నాయికగా నటించింది. ఎ. విన్సెంట్ దర్శకత్వం వహించిన చెందా చిత్రంతో ఆమె ప్రజాభిమానాన్ని చూరగొంది. జూలీ చిత్రంతో పేరొందిన లక్ష్మి ఆమెకు సన్నిహితురాలు. మలయాళీ నటీమణి సీమకు ఆమె వస్త్రాల ఎంపికలో, అలంకరణలో కూడా శ్రీవిద్య సహాయం చేసింది.
శ్రీవిద్య భారతీయ చలనచిత్ర నటి, గాయని. తన వృత్తి జీవితంలో చివరి భాగంలో ఆమె మలయాళం చిత్రాలపై ధ్యాస పెట్టింది. పలు చిత్రాలలో తల్లిగా ఆమె నటన గొప్ప ప్రశంసలు అందుకుంది. శ్రీవిద్య వ్యక్తిగత జీవితమంతా విషాధభరితమైంది. రొమ్ము కాన్సర్ తో మరణించే వరకు ఆమె తన వృత్తిలో ఒడుదుడుకులు అన్నింటినీ నిబద్ధతతో ఎదుర్కొంది.
శ్రీవిద్య ఒక మంచి గాయని కూడా. ఆమె మొదటిసారి అయలతే సుందరి అనే మలయాళ చిత్రంలో పాడింది. తరువాత ఆమె ఒరు పైన్కిలిక్కద, నక్షత్ర తరట్టు వంటి పలు చిత్రములలో పాడింది. ఆమె ఒక నిపుణురాలైన శాస్త్రీయ వయోలిన్ కళాకారిణి కూడా. ఆమె సూర్య ఫెస్టివల్ వంటి వేడుకలలో పాడుతూ ఉండేది.
ఈ జాతి ప్రజలు ఆదిమ జాతికి చెందినవారు కానీ ఆ పదం వీరికి వర్తించదు ఎందుకంటే వారు ఇప్పటికి కూడా జీవించే ఉన్నారు.ఎస్కిమో అనగా మంచు బూట్ల వ్యక్తి అని అర్థం. వీరి భాషలో ఇన్యుయిట్ అంటే ప్రజలు అని అర్థం. 5 వేల సంవత్సరాల క్రితం ఆసియా నుండి బేరింగ్ జలసంధి దాటి ఎస్కిమోలు ఉత్తర అమెరికాలో ప్రవేశించారు.వీరు గ్రీన్ ల్యాండ్ కెనడా అలస్కా సైబీరియా ప్రాంతాలలో చిన్నచిన్న నివాసాలు ఏర్పరుచుకున్నారు. వీరిలో లో కొందరు పశ్చిమ వైపు ప్రయాణించి బేరింగ్ సముద్ర తీరాన స్థిరపడ్డారు.వేలాది సంవత్సరాల పాటు ఇతరులతో సంబంధం లేకుండా జీవనం సాగించారు. వీరు ప్రధానంగా జంతువులను వేటాడుతారు వేట వీళ్ల జీవనాధారం. ఆహారంతో పాటు దుస్తులు, నివాస గృహాలు కూడా జంతువుల ఎముకలు, చర్మాలతోనే తయారుచేసుకుంటారు.వీరి ఆహారంలో ప్రధానంగా మాంసం, చేపలు, కొవ్వు పదార్థాలు ఎక్కువగా తింటారు. వీరు వేటాడిన చేపలను మంచులో తవ్వి నిల్వచేస్తారు. కొన్ని రకాల పచ్చి మాంసం కొద్దిగా కుళ్ళిన తర్వాత తింటారు.
ఎస్కిమోలు తూర్పు సైబీరియా నుండి అలాస్కా , ఉత్తర కెనడా, నునావిక్ గ్రీన్‌లాండ్ వరకు ఉత్తర సర్క్యూపోలార్ ప్రాంతంలో నివసించిన ప్రజలు ఎస్కిమోలు.
కట్రా లేదా కట్రా వైష్ణోదేవి అని పిలిచే ఇది ఒక చిన్న పట్టణం. ఇది భారత కేంద్రపాలిత ప్రాంతం జమ్మూ కాశ్మీరు లోని రియాసి జిల్లా త్రికూట పర్వత ప్రాంతంలో నెలకొని ఉంది ఇక్కడ పవిత్ర పుణ్యక్షేత్రం వైష్ణో దేవి ఆలయం ఉంది.ఇది జమ్మూ నగరం నుండి 42 కి.మీ.దూరంలో ఉంది.
కట్రా అక్షాంశ, రేఖాంశాల వద్ద ఉంది. ఇది 875 మీటర్లు సగటు ఎత్తులో ఉంది బంగంగా నది ఈ గ్రామం గుండా ప్రవహిస్తుంది.
స్థానిక జానపద కథనాల ప్రకారం, పాండవులు తమ అరణ్యవాస సమయంలో సోలన్‌ ప్రాంతంలో నివసించారు. 1815 లో బ్రిటిషు వారు గూర్ఖాలను ఓడించి, బాఘట్ రాజ్యాన్ని గెలుచుకున్నారు. సోలన్ నగరానికి సమీపంలో ఉన్న ఒక పర్వతం మీద ఇప్పటికీ గూర్ఖా కోట లేదా ఆర్కి కోట ఉంది. ఇది సోలన్ యొక్క చారిత్రిక పర్యాటక ఆకర్షణలలో ఒకటి. ఈ పట్టణం బాగట్ సంస్థానానికి రాజధానిగా ఉంది. బాఘట్ అనే పదం బావు లేదా బహు నుండి వచ్చింది, దీని అర్థం "చాలా", ఘాట్ అంటే "కనుమ". ప్రారంభంలో బాఘాట్ సంస్థాన రాజధాని భూచాలి పరగణా లోని భోచ్ వద్ద ఉండేది. సోలన్‌లో కంటోన్మెంటును నిర్మించిన తరువాత, రాజధానిని ఇక్కడికి మార్చారు. 1902 లో ఇక్కడికి రైలు మార్గం వచ్చింది. సోలన్ నగర పరిణామం ఈ క్రింది క్రమంలో జరిగింది.
సోలన్ హిమాచల్ ప్రదేశ్ లోని పట్టణం, సోలన్ జిల్లా ముఖ్య పట్టణం. ఇది హిమాచల్ ప్రదేశ్ లోని అతిపెద్ద మునిసిపల్ కౌన్సిల్. ఇది రాష్ట్ర రాజధాని సిమ్లాకు దక్షిణాన 45.5 కి.మీ. దూరంలో సముద్ర మట్టం నుండి 1550 మీటర్ల ఎత్తున ఉంది. ఈ ప్రదేశానికి హిందూ దేవత షూలిని దేవి పేరు పెట్టారు. ప్రతి సంవత్సరం జూన్లో, దేవతకు ఉత్సవం జరుగుతుంది. ఇందులో భాగంగా సెంట్రల్ థోడో మైదానంలో 3 రోజుల జాతర జరుగుతుంది. సోలన్ పూర్వపు సంస్థానమైన బాఘాట్^కు రాజధాని.
ఈ ప్రాంతంలో రామములగ కాయలు ఎక్కువగా ఉత్పత్తి అవడం వల్ల సోలన్ ను "ఎర్ర బంగారపు పట్టణం" అని కూడా పిలుస్తారు. నగరం, చండీగఢ్ సిమ్లా నగరాల మధ్య కాల్కా-సిమ్లా జాతీయ రహదారి -22 పై ఉంది. న్యారో గేజ్ కల్కా-సిమ్లా రైల్వే కూడా సోలన్ గుండా వెళుతుంది. పంజాబ్-హిమాచల్ సరిహద్దులో ఉన్న సోలన్, శివాలిక్ కొండలలో ఉంది.
సోలన్ పట్టణం నిర్దేశాంకాల వద్ద ఉంది. సముద్ర మట్టం నుండి దీని ఎత్తు 1502 మీటర్లు. 2280 మీటర్ల ఎత్తున ఉన్న కరోల్ పర్వతం అత్యంత ఎతైన ప్రదేశం. పాండవులు తమ 12 సంవత్సరాల అరణ్య వాసంలో ధ్యానం చేశారని నమ్ముతున్న పాండవ గుహ ఈ పర్వత శిఖరం వద్దనే ఉంది. శీతాకాలంలో అప్పుడప్పుడు సోలన్‌లో మంచు కురుస్తుంది.
సోలన్‌లో పురాతన దేవాలయాలు మఠాలూ ఉన్నాయి. దేశంలోని అత్యంత పురాతన సారాయి తయారీ కేంద్రాల్లో ఒకటి ఇక్కడ ఉంది. ఈ నగరంలో కొండపై 300 సంవత్సరాల పురాతన కోట కూడా ఉంది. షూలిని మాత ఆలయం, జటోలి శివాలయం ప్రసిద్ధి చెందిన పర్యాటక ప్రదేశాలు. ఈ ప్రాంతంలోని అత్యంత ప్రసిద్ధ బౌద్ధ మఠాలలో ఒకటి యుండుంగ్ విహారం.
ఇక్కడ పుట్టగొడుగులను విస్తారంగా పెంచడం వలన సోలన్‌ను "భారతదేశపు పుట్టగొడుగుల నగరం" అని పిలుస్తారు మష్రూమ్ రీసెర్చ్ డైరెక్టరేట్ కూడా ఇక్కడి చంబాఘాట్ లోనే ఉంది.
సింగ్ జనవరి 7, 2004న ఉత్తర్ ప్రదేశ్ లోని ఝాన్సి లో జన్మించింది. ఆమె తల్లి వినీత సింగ్. తన ముగ్గురు పిల్లలను ఆమె ఒంటరిగానే పెంచింది. వృత్తిరీత్యా దర్జీ అయిన వినీత సింగ్, శైలీ అథ్లెటిక్స్‌ రంగాన్ని ఎంచుకుంటానన్న తన అభిలాషను వ్యక్తం చేసినప్పుడు ఆమె వెనకడుగు వేశింది. ఒక చిన్న పట్టణంలో నిరాడంబరమైన నేపథ్యం ఉన్న ఓ అమ్మాయి లాంగ్ జంప్‌ని కెరీర్ గా ఎంచుకోవడం అంత సులభం కాదు. లాంగ్ జంప్‌లో సింగ్ చూపించిన అద్భుతమైన ప్రతిభ మాజీ భారత లాంగ్ జంప్ క్రీడాకారిణి అంజు బాబీ జార్జ్, ఆమె భర్త , కోచ్ రాబర్ట్ బాబీ జార్జ్ దృష్టిని ఆకర్షించింది. బెంగళూరు లో ఉన్న అంజు బాబీ జార్జ్ స్పోర్ట్స్ ఫౌండేషన్ లో సింగ్ కు శిక్షణ ఇవ్వడానికి ఆయన ముందుకొచ్చాడు. అంజు బాబీ జార్జ్ స్పోర్ట్స్ ఫౌండేషన్‌లో శిక్షణ కోసం సింగ్ తన 14 ఏళ్ల వయసులో బెంగళూరుకు వెళ్ళింది.జార్జ్ దంపతుల పర్యవేక్షణలో సింగ్ శిక్షణ ప్రారంభించారు.
శైలీ సింగ్ లాంగ్ జంప్ పోటీలలో పాల్గొనే యువ భారతీయ క్రీడాకారణి. ఆమె కేవలం భారత జాతీయ జూనియర్ లాంగ్ జంప్ విజేత మాత్రమే కాదు అండర్ -18 విభాగంలో ప్రపంచంలోని అత్యుత్తమ 20 లాంగ్ జంప్ క్రీడాకారిణుల్లో ఒక్కత్తి. అండర్ -18 విభాగంలో ఆమె జాతీయ రికార్డును నెలకొల్పింది. ఆమెకు ఒకప్పటి ప్రముఖ భారతీయ లాంగ్ జంప్ క్రీడాకారిణి అంజు బాబీ జార్జ్, ఆమె భర్త శిక్షకులుగా వ్యవహరిస్తున్నారు.
ఈ సంస్థ రాష్ట్రంలో లభించిన అరుదైన వ్రాతప్రతులను భద్రపరచి వాటిని పరిశోధకులకు అందించాలనేది ముఖ్యమైన ఉద్దేశం. ఇక్కడ 14 భాషలకు సంబంధించిన 21 వేల వ్రాతప్రతులు సేకరించబడి మైక్రోఫిలిం చేయబడి అందుబాటులోవున్నాయి. వీటిలో ఒక వేయికి పైగా తెలుగు, సుమారు 3 వేల సంస్కృత తాళపత్రగ్రంథాలు కాగా, సుమారు 17 వేలకు పైగా అరబిక్, పర్షియన్, ఉర్దూ కాగిత ప్రతులు ఉన్నాయి.
ఈ సంస్థ 1967 లో రాష్ట్ర ఆర్కీవు సంస్థలో భాగంగా పనిచేసేది. పిదప 25 జూలై 1969లో అప్పటి రాష్ట్ర విద్యాశాఖామాత్యులుగా పి.వి.నరసింహారావు ఆధ్వర్యంలో ఇదొక ప్రత్యేక విభాగంగా సంస్కరించబడినది. 1971 లో ఐదవ పంచవర్ష ప్రణాళికలో భాగంగా దీనిని పరిశోధనాలయంగా మార్చి ఈశాఖను ఒక జాయింట్ డైరెక్టర్ అధీనంలో ఉంచబడింది.
ఆంధ్రప్రదేశ్ ప్రభుత్వ ప్రాచ్య లిఖిత గ్రంథాలయం, పరిశోధనాలయం ఆంధ్రప్రదేశ్ రాష్ట్రానికి చెందిన సంస్థ. ఈ సంస్థ 1967 లో హైదరాబాద్ కేంద్రంగా స్థాపించబడినది. దీనికి వ్యవస్థాపక అధ్యక్షులుగా వడ్లమూడి గోపాలకృష్ణయ్య వ్యవహరించారు.
1 జనవరి 1975 నుండి ఈ సంస్థను ఒక స్వతంత్ర ప్రతిపత్తిగల ప్రభుత్వ సంస్థగా రాష్ట్ర విద్యాశాఖ ఆధీనంలో ప్రత్యేక డైరెక్టరు నియమించినది. అప్పటినుండి వడ్లమూడి గోపాలకృష్ణయ్య ఆధ్వర్యంలో 1978 వరకు అభివృద్ధిచెందినది.
ప్రారంభకాలంలో స్టేట్ సెంట్రల్ లైబ్రరీ భవనంలోనే పనిచేసేది; 1980లో దీన్ని తార్నాక లోని రాష్త్ర పురావస్తు శాఖ భవనానికి మార్చబడినది. 1984లో అబిడ్స్ లోని స్వంతభవనం అయిన రతన్ మహల్ లోనికి చేరింది.
సాంప్రదాయ యానిమేషన్‌లో ప్రతిదానికి ఫ్రేమ్‌లు ఉంటాయి. గతంలో గీసిన చిత్రాల ఫోటోగ్రాఫ్‌లు లేదా ఫోటోకాపీలు ఉపయోగించబడతాయి. చలన భ్రమను సృష్టించడానికి ప్రతి డ్రాయింగ్ దాని మునుపటి ఫ్రేమ్ నుండి కొంచెం భిన్నంగా ఉంటుంది. పారదర్శక అసిటేట్ షీట్లలోని ఛాయాచిత్రాల ఛాయాచిత్రాలు అప్పుడు తిరిగే లేదా హుక్ ఆకారపు కెమెరాను ఉపయోగించి వాటి ఆకృతికి సరిపోయే నేపథ్య రంగుపై పెయింట్ చేయబడతాయి. సాంప్రదాయక సెల్ యానిమేషన్ వ్యవస్థ 21 వ శతాబ్దం ప్రారంభంలో కాలం చెల్లిపోయింది. నేటి యానిమేషన్లు ,నేపథ్యాలు కంప్యూటర్లలో సవరించబడతాయి లేదా టూల్స్ సహాయంతో నేరుగా కంప్యూటర్‌లో చిత్రీకరించబడతాయి. ప్రత్యేక ప్రభావాలను అందించడానికి కెమెరా కదలిక ,కలర్ ఇమేజింగ్ కోసం మార్కెట్లో వివిధ సాఫ్ట్‌వేర్‌లు అందుబాటులో ఉన్నాయి. పూర్తయిన యానిమేషన్ సాంప్రదాయ 35 మిమీ ఫిల్మ్ ,కొత్త టెక్నాలజీతో డిజిటల్ టెక్నాలజీ వంటి వివిధ రకాల మీడియా అందుబాటులో ఉన్నది.
స్థిరంగా ఉన్న చిత్రాలను కదిలించేటట్లు చేయడానికి చాలా ప్రయత్నాలు చరిత్రపూర్వ కాలం నుండి జరిగాయి. 35,000 సంవత్సరాల క్రితం గుహలో పెయింట్ చేయబడిన నాలుగు జంతువులకు బదులుగా ఎనిమిది కాళ్లు గీయడం ద్వారా డైనమిక్ రూపాన్ని వ్యక్తీకరించడానికి ప్రయత్నాలు జరిగినట్లు తెలుస్తుంది. గ్రీకులు మట్టి పాత్రల చుట్టూ ఎప్పటికప్పుడు మారుతున్న భంగిమలతో ఉన్న వ్యక్తుల చిత్రాన్ని చిత్రించారు. కుండను గట్టిగా తిప్పినప్పుడు ప్రజలు దానిపై ఉన్నచిత్రాలు కదులుతున్నట్లు చూసేవారు. 1640 లో ఎథోనెసియాసా కర్కార 'మేజిక్ లాంతరు' అనేది ఒక యంత్రం పేరు. అతను ఒక గ్లాస్‌పై చిత్రాన్ని గీసి, మ్యాజిక్ లాంతరుతో తెరపై ప్రొజెక్ట్ చేశాడు.
కంప్యూటర్ యానిమేషన్ అనేక సాంకేతికతల కలయిక. కంప్యూటర్ యానిమేషన్ ఇతర యానిమేషన్ పద్ధతుల కంటే చాలా వేగంగా చేయవచ్చు. కంప్యూటర్ యానిమేషన్‌లో 2 డి మరియు 3 డి అనే రెండు రకాలు ఉన్నాయి.
2 డి యానిమేషన్‌లో , 2 డి బిట్‌మ్యాప్ గ్రాఫిక్స్ లేదా 2 డి వెక్టర్ గ్రాఫిక్స్ సహాయంతో కంప్యూటర్‌లో ఇమేజ్‌లు సృష్టించబడతాయి.3 యానిమేషన్
నిజాం సికందర్ జా, ఫజిలతున్నీసా బేగం దంపతులకు ఫర్కుందా అలీ ఖాన్‌ జన్మించాడు. నాసిర్-ఉద్-దౌలా పేరుతో 1829 లో సింహాసనాన్ని అధిష్టించాడు. అతను ఆర్థికంగా బలహీనమైన రాజ్యాన్ని వారసత్వంగా పొందాడు. అతని అభ్యర్థన మేరకు, లార్డ్ విలియం బెంటింక్ యూరోపియన్ పౌర విభాగాల సూపరింటెండెంట్లందరినీ ఉపసంహరించుకున్నాడు. నిజాం వ్యవహారాల్లో జోక్యం చేసుకోని విధానాన్ని అనుసరించాడు. నిజాం 1846 లో హైదరాబాద్ మెడికల్ స్కూల్ను స్థాపించాడు. అతను అరబ్బులు, రోహిల్లాల వద్ద అనేక అప్పులు చేసాడు. బ్రిటిషు వారికి పెద్ద ఎత్తున అప్పులు తీర్చలేక 1853 లో గవర్నర్ జనరల్, డల్హౌసీ నేతృత్వం లోని బ్రిటిషు వారితో ఒక ఒప్పందం కుదుర్చుకున్నాడు. అతని అప్పులన్నింటినీ రద్దు చేసినందుకు ప్రతిఫలంగా తన భూభాగంలో కొంత భాగాన్ని బ్రిటిషు వారికి హస్తగతం చేసాడు.
1835 లో, ఈస్ట్ ఇండియా కంపెనీ డైరెక్టర్లు ఎదురు తిరిగారు. హైదరాబాద్ రాష్ట్రంలో శాంతిభద్రతల విచ్ఛిన్నమయ్యాయని, ఈ దుశ్చర్యలను విస్మరించలేమనీ బ్రిటిషు ప్రభుత్వానికి లేఖ రాశారు. ప్రతిస్పందనగా, నాసిర్-ఉద్-దౌలా రెవెన్యూ అధికారుల కార్యకలాపాలను పర్యవేక్షించడానికి, వారి దమనకాండను అణచివేయడానికీ, న్యాయాన్ని నెలకొల్పేందుకూ రాష్ట్రంలోని వివిధ జిల్లాలకు కొంతమంది ప్రభుత్వ ఉద్యోగులను రహస్య సేవకులుగా నియమించాడు. అయితే, ఈ సేవకులు తక్కువ ర్యాంక్ కలిగిన నిరక్షరాస్యులైన మన్సబ్దార్లు కావడంతో, ఈ వ్యవస్థ విఫలమైంది. ఈ సేవకులు తాలూక్దార్ల ఏజెంట్లుగా మారి ప్రైవేటు వ్యక్తుల నుండి డబ్బును దోచుకోవడం మొదలుపెట్టారు. నాలుగు సంవత్సరాల తరువాత, కోర్ట్ ఆఫ్ డైరెక్టర్స్ మళ్ళీ ఇలాంటిదే ఇంకో లేఖ రాశారు.
నాసిర్-ఉద్-దౌలా తమ్ముడు, ముబారెజ్-ఉద్-దౌలా భారతదేశంలోని వహాబీ ఉద్యమంతో ప్రేరణ పొందాడు. అతను దేశంలో బ్రిటిషు ఉనికిని అసహ్యించుకున్నాడు. వారినీ, నిజాంనూ పడగొట్టాలని అనుకున్నాడు. అతను కర్నూలు నవాబు అయిన రసూల్ ఖాన్‌తో ఒప్పందం కుదుర్చుకున్నాడు. హైదరాబాద్ రెసిడెంటు జేమ్స్ స్టూవర్ట్ ఫ్రేజర్, తన ఏజెంట్ల సహాయంతో వారి ప్రణాళికలను అడ్డుకున్నాడు. ముబారెజ్-ఉద్-దౌలా, నాసిర్-ఉద్-దౌలాపై కుట్ర చేసాడని ఆరోపించాడు. 1839 జూన్ 15 న, ముబారెజ్-ఉద్-దౌలా ప్యాలెస్‌పై దాడి చేయాలని నాసిర్-ఉద్-దౌలా ఆదేశించాడు, తద్వారా ముబారెజ్-ఉద్-దౌలాను అరెస్టు చేసి గోల్కొండ కోటలో ఉంచాడు. అతను 1854 లో మరణించే వరకు జైల్లోనే ఉన్నాడు.
రాష్ట్ర ఆర్థిక ఇబ్బందుల కారణంగా, నాసిర్-ఉద్-దౌలా తన సైన్యానికి జీతాలు ఇవ్వడం కష్టమైంది. ఉండే కొద్దీ బ్రిటిషు వారికి తీర్చాల్సిన అప్పు పెరిగిపోతూ పోయింది. అతను తన రాజ్యంలోని కొన్ని భాగాలను అరబ్బులు, రోహిల్లాలకూ తనఖా పెట్టాడు. చిన్న జాగీర్దార్లు కూడా తమ ఎస్టేట్లను తనఖా పెట్టారు. ఫలితంగా, ఈ అప్పులిచ్చినవాళ్ళు భీడ్, ఉస్మానాబాద్ జిల్లాల్లోని భాగాలతో సహా రాజ్యంలోని ముఖ్యమైన భాగాలను నియంత్రణలో పెట్టుకున్నారు. దీంతో జమీందార్లు , పెద్ద జాగీర్దార్ల అహంకారం పెరిగిపోయింది. హింగోలి జిల్లాలో, రెసిడెంట్ ఒక తిరుగుబాటును అణిచివేసేందుకు దళాలను పంపవలసి వచ్చింది.
ప్రధాన మంత్రి సిరాజ్-ఉల్-ముల్క్ , తదుపరి ప్రధాన మంత్రి సాలార్ జంగ్ యొక్క మార్గదర్శకత్వంలో, నాసిర్-ఉద్-దౌలా ఆధునిక రెవెన్యూ పరిపాలన వ్యవస్థను స్థాపించాడు. రాజ్యాన్ని 16 జిల్లాలుగా విభజించాడు. దీన్ని పౌర పరిపాలనకు బాధ్యత వహించే తాలూక్దార్ నిర్వహిస్తాడు. 1846 లో, నాసిర్-ఉద్-దౌలా హైదరాబాద్ మెడికల్ స్కూల్‌ను స్థాపించాడు. దీనిని ఇప్పుడు ఉస్మానియా మెడికల్ కాలేజీగా పిలుస్తారు. అతను వైద్య రంగంలో పురుషులు, మహిళలు ఇద్దరినీ నియమించటానికి ఆసక్తి చూపించాడు.
సింహాసనాన్ని అధిరోహించిన తరువాత, బహుశా మహారాజా చందు లాల్ సలహా మేరకు, నాసిర్-ఉద్-దౌలా హైదరాబాద్ రెసిడెంటైన సర్ చార్లెస్ మెట్‌కాఫ్, తన రాజ్యపు పౌర ప్రయోజన విషయాలలో జోక్యం చేసుకోవడం మానుకొమ్మని ఆదేశించాలని భారత గవర్నర్ జనరల్ లార్డ్ విలియం బెంటింక్‌ను కోరాడు. గవర్నర్ జనరల్ సానుకూలంగా స్పందించి, పౌర విభాగాల్లో ఉన్న యూరోపియన్ సూపరింటెండెంట్లను తొలగించాడు. అతడి పాలనా కాలమంతా, బెంటింక్ రాజ్య వ్యవహారాల్లో జోక్యం చేసుకోని విధానాన్నే అనుసరించాడు.
సమకాలీన రికార్డుల ప్రకారం, నాసిర్-ఉద్-దౌలా పాలనలో దారి దోపిడీలు, దోపిడీ, హత్యలు, భూ కబ్జాలూ పెరిగాయి. లంచం, అవినీతి సర్వసాధారణమైంది. జమీందార్లు కూలీలను దోచుకున్నారు. నిజాం మంత్రి ఫాతుల్లా ఖాన్ మాట్లాడుతూ బ్రిటిషు అధికారులను ఉపసంహరించడం వల్ల ఇవన్నీ జరిగాయని చెప్పాడు.
మీర్ ఫర్కుందా అలీ ఖాన్‌ 1794 ఏప్రిల్ 25 న కర్ణాటకలోని బీదర్‌లో జన్మించాడు. అతను నిజాం సికందర్ జా పెద్ద కుమారుడు. నాసిర్-ఉద్-దౌలా తల్లి ఫజిలతున్నీసా బేగం, అతని తండ్రికి ఇష్టమైన భార్య. నిజాంలు బ్రిటిషు ఇండియాలో అతిపెద్ద రాచరిక రాష్ట్రమైన హైదరాబాద్ పాలకులు.
నాసిర్-ఉద్-దౌలా తండ్రి నిజాం సికందర్ జా 1829 మే 21 న మరణించాడు. మే 24 న, అతను హైదరాబాద్ సింహాసనాన్ని అధిష్టించాడు. అసిస్టెంట్ రెవెన్యూ మంత్రి మహారాజా చందూ లాల్ చేసిన అవకతవకల కారణంగా, నాసిరుద్దౌలా గద్దె నెక్కేనాటికి రాజ్యం ఆర్థికంగా ఇబ్బందుల్లో ఉంది.
వృక్షసంపదను పెంచడానికి జీవవైవిధ్యాన్ని వేడిలో ఉంచడానికి సాంకేతిక పరిజ్ఞానాన్ని అందించడానికి అటవీ శాస్త్రంలో శాస్త్రీయ పరిశోధనలు చేసినందుకు పర్యావరణ అటవీ మంత్రిత్వ శాఖ క్రింద పనిచేస్తున్న ఇండియన్ కౌన్సిల్ ఆఫ్ ఫారెస్ట్రీ రీసెర్చ్ అండ్ ఎడ్యుకేషన్ సంస్థలలో అరిడ్ ఫారెస్ట్ రీసెర్చ్ ఇన్స్టిట్యూట్ ఒకటి. రాజస్థాన్, గుజరాత్, దాదారా యూనియన్, నగర్ హవేలి యూనియన్ భూభాగం శుష్క సెమీరిడ్ ప్రాంతం. క్యాంపస్ న్యూ పాలి రోడ్‌లో 66 హెక్టార్లలో విస్తరించి ఉంది.
సెంట్రల్ అరిడ్ జోన్ రీసెర్చ్ ఇన్స్టిట్యూట్ ఇండియన్ కౌన్సిల్ ఆఫ్ అగ్రికల్చరల్ రీసెర్చ్ ప్రధాన సంస్థ, ఇది వ్యవసాయ పరిశోధన విద్యా శాఖ, వ్యవసాయ మంత్రిత్వ శాఖ, భారత ప్రభుత్వ ఆధ్వర్యంలోని స్వయంప్రతిపత్తి సంస్థ.
నాన్-కమ్యూనికేషన్ వ్యాధులపై నేషనల్ ఇన్స్టిట్యూట్ ఫర్ ఇంప్లిమెంటేషన్ రీసెర్చ్ ఇండియన్ కౌన్సిల్ ఆఫ్ మెడికల్ రీసెర్చ్ 33 శాశ్వత సంస్థలలో ఒకటి, ఇది దేశంలో బయోమెడికల్ పరిశోధన సూత్రీకరణ, సమన్వయం ప్రోత్సాహానికి స్వయంప్రతిపత్త సంస్థ.
ఎడారి ప్రాంతీయ కేంద్రం, జూలాజికల్ సర్వే ఆఫ్ ఇండియా, జంతుశాస్త్ర అధ్యయనం పురోగతికి దారితీసే సర్వే, అన్వేషణ, పరిశోధనలను ప్రోత్సహించడానికి అన్ని రకాల జంతువుల అధ్యయనంలో పాల్గొన్న దేశంలోని ఏకైక వర్గీకరణ సంస్థ ప్రాంతీయ విభాగం.
బొటానికల్ సర్వే ఆఫ్ ఇండియా భారతదేశ వృక్షజాలం పరిశోధన, అన్వేషణ, సర్వే కోసం పర్యావరణ, అటవీ మంత్రిత్వ శాఖ ఆధ్వర్యంలోని నోడల్ పరిశోధన సంస్థ.
రక్షణ పరిశోధన, అభివృద్ధి సంస్థ అనేది ప్రపంచ స్థాయి ఆయుధ వ్యవస్థలు, పరికరాల ఉత్పత్తికి దారితీసే రూపకల్పన, అభివృద్ధి కోసం రక్షణ మంత్రిత్వ శాఖ రక్షణ పరిశోధన, అభివృద్ధి శాఖ క్రింద పనిచేస్తున్న సంస్థ.
ప్రాంతీయ, జాతీయ స్థాయిలో రిమోట్ సెన్సింగ్ పనుల కోసం అంతరిక్ష శాఖ జాతీయ సహజ వనరుల నిర్వహణ వ్యవస్థ క్రింద ఏర్పాటు చేసిన ఐదు కేంద్రాలలో ప్రాంతీయ రిమోట్ సెన్సింగ్ సెంటర్ ఒకటి.
ఇండియన్ ఇన్స్టిట్యూట్ ఆఫ్ టెక్నాలజీ జోధ్పూర్ భారతదేశంలో ఒక సాంకేతిక విద్యా సంస్థ, ఇది కొత్త ఐఐటిలలో ఒకటి.
నేషనల్ ఇన్స్టిట్యూట్ ఆఫ్ ఫ్యాషన్ టెక్నాలజీ జోధ్పూర్ ఒక ఫ్యాషన్-డిజైన్ ఇన్స్టిట్యూట్ .
డాక్టర్ సర్వేపల్లి రాధాకృష్ణన్ రాజస్థాన్ ఆయుర్వేద్ విశ్వవిద్యాలయం రంగంలో ఒక విశ్వవిద్యాలయం ఆయుర్వేదం . భారతదేశంలో ఈ రకమైన రెండవ విశ్వవిద్యాలయం, ఇది 2003 లో ప్రారంభించబడింది.
గతంలో జోధ్పూర్ విశ్వవిద్యాలయం అని పిలువబడే జై నరేన్ వ్యాస్ విశ్వవిద్యాలయం ను రాజస్థాన్ రాష్ట్ర ప్రభుత్వం నిర్వహిస్తుంది .
ఇంజనీరింగ్ కళాశాల : రాజస్థాన్‌లోని పురాతన ఇంజనీరింగ్ సంస్థ, ఇది ఇప్పుడు కింద ఇంజనీరింగ్ ఆర్కిటెక్చర్ అధ్యాపకులు.
పాదరక్షల రూపకల్పన అభివృద్ధి సంస్థ జోధ్పూర్ అనేది పాదరక్షలు, ఫ్యాషన్, తోలు రూపకల్పన, అభివృద్ధి కోసం భారత ప్రభుత్వం, వాణిజ్య పరిశ్రమల మంత్రిత్వ శాఖచే స్థాపించబడిన ఒక సంస్థ.
చేనేత పరిశ్రమకు పరిశోధన, అభివృద్ధి, సాంకేతిక విద్యను అందించే దేశవ్యాప్తంగా ఉన్న ఐదు సంస్థలలో ఇండియన్ ఇన్స్టిట్యూట్ ఆఫ్ హ్యాండ్లూమ్ టెక్నాలజీ ఒకటి.
సర్దార్ పటేల్ యూనివర్శిటీ ఆఫ్ పోలీస్, సెక్యూరిటీ అండ్ క్రిమినల్ జస్టిస్, 2013 లో ప్రారంభమైంది, ఇది భద్రత, పోలీసింగ్, క్రిమినల్ జస్టిస్ రంగాలలో పరిశోధన, విద్య కోసం ఒక విశ్వవిద్యాలయం.
ఔరంగజేబ్, మహారాజా జస్వంత్ సింగ్ మరణం తరువాత క్లుప్తంగా రాష్ట్రాన్ని సీక్వెస్ట్రేట్ చేసాడు. కానీ 1707 లో ఔరంగజేబ్ మరణించిన తరువాత, వీర్ దుర్గాదాస్ రాథోడ్ 30 సంవత్సరాల గొప్ప పోరాటం జరిపి, పూర్వ పాలకుడు మహారాజా అజిత్ సింగ్ ను సింహాసనం ఎక్కించాడు.1707 తరువాత జోధ్‌పూర్ కోర్టు జోక్యంతో మొఘల్ సామ్రాజ్యం క్రమంగా క్షీణించింది.పరిస్థితుల నుండి ప్రయోజనం పొందకుండా, మార్వార్ కలహాలకు దిగి మరాఠాల జోక్యాన్ని ఆహ్వానించాడు.తిరిగి త్వరలోనే మొఘలులు ఈ ప్రాంత అధిపతులుగా నియమించబడ్డారు. ఇది స్థిరత్వం లేదా శాంతి కోసం చేయలేదు. 50 సంవత్సరాల యుద్ధాలు, ఒప్పందాలు రాష్ట్ర సంపదను చెదరగొట్టాయి. బ్రిటిష్ వారి సహాయం కోరి, వారితో అనుబంధ కూటమిలో ప్రవేశించింది.1857 లో ఆవాకు చెందిన ఠాకూర్ కుషల్ సింగ్ నేతృత్వంలోని పాలీ లోని కొంతమంది రాథోడ్ ప్రభువులచే ఒక పెద్ద తిరుగుబాటు జరిగింది. కానీ తిరుగుబాటుదారులను కల్నల్ హోమ్స్ ఆధ్వర్యంలో బ్రిటిష్ సైన్యం ఓడించి, శాంతిని పునరుద్ధరించింది
జోధ్‌పూర్, భారతదేశం లోని రాజస్థాన్‌ రాష్ట్రంలో అధికారిక లెక్కలు ప్రకారం 1.5 మిలియన్లు జనాభా దాటిన రెండవ మహా నగరం. జోధ్‌పూర్ జిల్లాకు ప్రధాన పరిపాలనా కేంద్రం. ఇది గతంలో జోధ్‌పూర్ రాచరిక రాజ్యానికి రాజధాని.జోధ్‌పూర్ చారిత్రాత్మకంగా మార్వర్ రాజ్యానికి రాజధాని. ఇది ఇప్పుడు రాజస్థాన్ లో ఒక భాగంగా ఉంది. జోధ్పూర్ పేరుపొందిన పర్యాటక కేంద్రం, థార్ ఎడారి ప్రకృతి దృశ్యంలో అనేక రాజభవనాలు, కోటలు, దేవాలయాలు ఉన్నాయి . ఇది రాజస్థాన్, భారతదేశం అంతటా "బ్లూ సిటీ"గా పేరు గడించింది. పాత నగరం మెహరంగర్ కోటను చుట్టుముడుతుంది. అనేక ద్వారాలతో ఉన్న కోట గోడకు సరిహద్దుగా ఉంది. గత కొన్ని దశాబ్దాలుగా గోడ వెలుపల నగరం బాగా విస్తరించింది. జోధ్‌పూర్ రాజస్థాన్ రాష్ట్ర భౌగోళిక కేంద్రానికి సమీపంలో ఉంది.ఇది పర్యాటకులు ఎక్కువగా వచ్చే ప్రాంతంలో ప్రయాణించడానికి అనుకూలమైన స్థావరంగా ఉంది.
జోధ్పూర్ అత్యంత ఆకర్షణ మెహరంగర్ కోట.పాత నగరం నీలిరంగు బైలెన్లు కూడా ఒక ఆకర్షణ. ఉమైద్ భవన్ ప్యాలెస్, జస్వంత్ థాడా, ఘంటా ఘర్ లేదా క్లాక్ టవర్ మొదలగునవి పర్యాటకులుకు చేరువలో ఉన్నాయి. రాథోడ్ వంశానికి గార్డెన్, కళ్యాణ లేక్ గార్డెన్, బాలాసమంద్ లేక్, రావు జోధా ఎడారి రాక్ పార్కు, రత్నాడ్ గణేష్ ఆలయం, సర్దార్ సమంద్ లేక్, మసోరియా హిల్స్, వీర్ దుర్గాదాస్ స్మారక్ భీమ్ భడక్ గుహ మొదలగునవి. జోధ్‌పూర్‌లో జరిగే ఆహారం, పురాతన వస్తువులు, సాంప్రదాయ బట్టలు, సాంప్రదాయ బూట్లు మార్కెట్లలో ప్రజలకు ఇతర ఆకర్షణలు.
ఈ నగరం మనోహరమైన ప్రదేశాలకు పేరు గడించింది.తరచూ వివిధ చిత్రాలు, ప్రకటనలు, మ్యూజిక్ వీడియోలు పబ్బులలో కనిపిస్తాయి. నగరం చారిత్రాత్మక భవనాలు, ప్రకృతి దృశ్యాలు క్రిస్టోఫర్ నోలన్ దర్శకత్వం వహించిన ది డార్క్ నైట్ రైజెస్‌తో సహా అనేక సినిమాల్లో ప్రదర్శించబడ్డాయి. బాడ్షాహో అజయ్ దేవ్‌గన్, ఎమ్రాన్ హష్మి నటించారు, మాండరిన్లో నిర్మించిన 2017 లో చైనాలో కొంతమంది భారతీయ నటులతో నటించిన బడ్డీస్ ఇన్ ఇండియా వంటి అనేక విదేశీ భాషా చిత్రాలు, ధారావాహికలు జోధ్పూర్ లో కూడా చిత్రీకరించబడ్డాయి.
పశ్చిమ రాజస్థాన్ లో జోధ్‌పూర్‌ ఒక ప్రధాన వ్యూహాత్మక నగరం.దీనికి పాకిస్తాన్ సరిహద్దు 250 కిలోమీటర్ల దూరంలో ఉంది.ఈ స్థానం భారత సైన్యం, భారత వైమానిక దళం , సరిహద్దు భద్రతా దళానికి కీలకమైన స్థావరం. జోధ్‌పూర్ సౌత్ వెస్ట్రన్ ఎయిర్ కమాండ్ ఆసియాలో అతిపెద్దది, ఐఎఎఫ్ అత్యంత క్లిష్టమైన వ్యూహాత్మకంగా ఉన్న వైమానిక స్థావరాలలో ఒకటి.ఇది 1965, 1971 నాటి ఇండో-పాకిస్తాన్ యుద్ధాల సమయంలో జోధ్‌పూర్ విమానాశ్రయం, యుద్ధ విమానాలు, అధునాతన లైట్ హెలికాప్టర్లు మోహరించాటానికి చాలా కీలక పాత్ర పోషించింది.
జోధ్పూర్ సాంస్కృతికంగా జోధనా పేరుతో స్థానికులు పిలుస్తారు. ఈ నగరం దాని ఆహారానికి బాగా పోరు పొందింది. భారతదేశంలోని అనేక నగరాల్లో "జోధ్పూర్ స్వీట్స్" అనే తీపి దుకాణాలను కనుగొనవచ్చు. థార్ ఎడారి ఒడ్డున ఉన్నందున, ఎంపిక చేసిన సంచార తెగల మార్గాల ద్వారా జీవితం ప్రభావితమైంది ("జిప్సీ" సమూహాలు అని పిలవబడేవి - హిందీలో బంజారే - నగరంలోని కొన్ని ప్రాంతాల్లో స్థిరపడ్డారు). జోధ్పూర్ తన ఆహారం ద్వారా విభిన్న సాంస్కృతిక గుర్తింపును కలిగి ఉంది. మిర్చి బడా మావా కచోరీలకు మంచి పేరు గడించింది.